stanford-oval/wikipedia huggingface dataset:
The Element of Freedom

| The Element of Freedom Alicia Keys |
| --- | --- | --- |

Studioalbumin tiedot
 Julkaistu: 11. joulukuuta 2009
 Formaatti: CD
 Tuottaja(t): Jeff Bhasker, Kerry "Krucial" Brothers, Peter Edge, Alicia Keys, Noah "40" Shebib, Swizz Beatz
 Tyylilaji: R&B, pop
 Levy-yhtiö: J
Muut kannet
 Deluxe Edition
Listasijoitukset
  1.  2.  13.
Alicia Keysin muut julkaisut
| As I Am 2007 | The Element of Freedom 2009 | Girl on Fire 2012 |
Singlet albumilta The Element of Freedom
 ”Doesn’t Mean Anything” Julkaistu: 22. syyskuuta 2009  ”Try Sleeping with a Broken Heart” Julkaistu: 17. marraskuuta 2009  ”Put It in a Love Song” Julkaistu: 19. tammikuuta 2010  ”Empire State of Mind (Part II) Broken Down” Julkaistu: 22. helmikuuta 2010  ”Un-Thinkable (I’m Ready)]]” Julkaistu: 28. toukokuuta 2010  ”Wait Til You See My Smile” Julkaistu: 13. joulukuuta 2010
The Element of Freedom on Alicia Keysin neljäs studioalbumi. Albumi julkaistiin Saksassa 11. joulukuuta, Suomessa 14. joulukuuta ja Yhdysvalloissa 15. joulukuuta 2009. Albumi oli alun perin tarkoitus julkaista Maailman aids- päivänä, 1. joulukuuta 2009, mutta julkaisua jouduttiin lykkäämään. The Element of Freedom nousi Yhdysvalloissa ilmestymisviikollaan Billboard 200- listan kakkoseksi ja sitä myytiin ensimmäisellä viikolla 417 000 kappaletta. The Element of Freedom on Keysin ensimmäinen albumi, joka nousi albumilistan ykköseksi Englannissa. Albumia on myyty maailmanlaajuisesti noin 3 miljoonaa kappaletta.
Singlet

Albumilta on julkaistu singlet "Doesn't Mean Anything", "Try Sleeping with a Broken Heart", "Empire State Of Mind [Part II] Broken Down" ja "Un-thinkable (I'm Ready)". Alicia ja Beyoncé kuvasivat musiikkivideon kappaleelle "Put It In A Love Song", jonka oli tarkoitus olla albumin kolmas single, mutta sekä videota että singleä ei kuitenkaan julkaistu.
Listasijoitukset

| Suomen virallinen lista (viikko/vuosi) | Sija |
| --- | --- |
1/2010: 16.
2/2010: 13.
3/2010: 18.
4/2010: 17.
10/2010: 48.
11/2010: 30.
12/2010: 35.
Arvostelut

Helsingin Sanomat antoi albumille kolme tähteä. Arvostelun mukaan albumi "miellyttää kuuntelun myötä enemmän kelpo sävellysten ansiosta ja siksi, että Keysille tyypillisten pianoballadien lomassa pilkahtelee kokeilevampaa ja viileää konesointia." Keskisuomalaisen mukaan "The Element of Freedom on timanttinen lisä Keysin kauttaaltaan laadukkaisiin levyihin" ja se "etenee verkkaisesti, vain vähän kerrallaan itsestään paljastaen". Arvostelun mukaan albumi "on myös kaikista matalaprofiilisin, täynnä hitaita, puoliakustisia lauluja" rakkaudesta. Arvostelussa lisäksi todettiin, että "tyylillisesti Keys on siirtymässä pois neo-soulista hieman kokeellisempaan suuntaan". Soundi piti levyä pettymyksenä, ja antoi sille kaksi tähteä. Arvostelun mukaan "Keys ei keksi mitään muutakaan" kuin "sydänsuruja koko levyn tarpeiksi" ja "kuvittelee kliseejonojen riittävän sanoituksiksi" Dome.fi antoi levylle neljä tähteä. Arvostelun mukaan "The Element Of Freedom on erilainen ja elektronisempi Alicia Keys -albumi", jolla "ei ole yhtään täytebiisiä". Levyllä "Keysin ääni pääsee jälleen pääosaan", ja se "pehmentää paikoin kylmätkin taustat ja viimeistään balladeilla sulavat jälleen miljoonat sydämet".
MBnet
Yhteishyvä
Luomus (järvi)

| Luomus |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°18′03″N, 24°06′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  Kivisalmi Jyrkeejärveen 
Järvinumero:  35.482.1.004
Mittaustietoja
Pinnankorkeus:  125,2 m  
Rantaviiva:  5,013 km  
Pinta-ala:  33,509 ha  
Saaria:  ei saaria 
 fiLuomus 
Luomus  on Keski-Suomessa Keuruulla Lapinperän kylän lähellä sijaitseva järvi.
Maantietoa

Järven pinta-ala on 34 hehtaaria, se on 1,1 kilometriä pitkä ja 700 metriä leveä. Järvellä ei ole kartan mukaan saaria.  Sen rantaviivan pituus on 5,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Kitusjärven alueeseen (35.482) se kuuluu. Järven vedenpinnan korkeus on 125,2 metriä mpy.
MPC

MPC voi tarkoittaa seuraavia:
MPC, suomalainen tietotekniikka-alan lehti
Minor Planet Center, virallinen tähtitieteellinen järjestö
Minor Planet Circulars, pikkuplaneettoihin liittyvä tiedejulkaisu
4999 MPC, pikkuplaneetta, yksi päävyöhykkeen asteroideista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MPC”, voi hakea sivunnimihaulla, laajalla sivunnimihaulla tai tekstihaulla.
MPC Container Ships

| MPC Container Ships |
| --- | --- |

Yritysmuoto:  julkinen osakeyhtiö (allmennaksjeselskap)
Osake:  OSE: MPCC
Perustettu:  2017
Kotipaikka:  Munkedamsveien 45a, Oslo 0250, Norja 
Toimiala:  konttilaivojen omistaminen (varustamotoiminta)
Kotisivu:  www.mpc-container.com
Infobox OKNimi-testi OK: 
MPC Container Ships ASA on norjalainen alueiden sisäisessä liikenteessä operoivien konttilaivojen varustamotoimintaan keskittynyt, vuonna 2017 perustettu ja huhtikuussa  2018 operatiivisen liiketoiminnan aloittanut pörssiyhtiö. Sen osake kuuluu Oslon pörssin keskeisten osakkeiden muodostamaan OBX-indeksiin.
Yhtiö on keskittynyt erityisesti käytettyinä hankittaviin, kooltaan pieniin ja keskisuuriin, 1 000–5 000 TEU:n konttialuksiin, joita operoidaan alueiden sisäisessä ja alueiden välisessä liikenteessä. Yhtiöllä on yksi tämän kokoluokan suurimmista jakelualuslaivastoista maailmassa. Syksyllä 2022 varustamon laivastoon kuului 69 alusta, joiden arvo oli yhteensä 725 milj. USD. Yhtiön perustajiin ja pääomistajiin kuuluu saksalainen sijoitusyhtiö MPC Capital (MPC Münchmeyer Petersen Capital AG).
Pyrkiessään pienentämään laivastonsa hiilidioksidipäästöjä, yhtiö kertoi kesällä 2022 tilanneensa kaksi uutta hiilineutraaleiksi väitettyä 1 300 TEU:n konttialusta kiinalaistelakalta. Loppuvuodesta 2024 valmistuvat alukset varustetaan kahta polttoainetta (myös metanolia) käyttämän kykenevillä laivamoottoreilla ja aikarahdataan eli vuokrataan eli 15 vuodeksi North Sea Container Line AS (NCL) -yhtiölle.
Luettelo Suomen virallisen musiikki-DVD-listan ykkösistä vuonna 2017

Tämä on luettelo Suomen virallisen listan musiikki-DVD-myynnin ensimmäistä sijaa hallussaan pitäneistä musiikki-DVD:stä vuonna 2017.
| Viikko | Artisti/yhtye | DVD |
| --- | --- | --- |
| 1 | Nightwish | Vehicle of Spirit |
| 2 | Nightwish | Vehicle of Spirit |
| 3 | Nightwish | Vehicle of Spirit |
| 4 | Nightwish | Vehicle of Spirit |
| 5 | Nightwish | Vehicle of Spirit |
| 6 | Nightwish | Vehicle of Spirit |
| 7 | Nightwish | Vehicle of Spirit |
| 8 | Nightwish | Vehicle of Spirit |
| 9 | Nightwish | Vehicle of Spirit |
| 10 | Nightwish | Vehicle of Spirit |
| 11 | Nightwish | Vehicle of Spirit |
| 12 | Nightwish | Vehicle of Spirit |
The Empire

| The Empire Vader |
| --- | --- | --- |

Studioalbumin tiedot
 Julkaistu: 4. marraskuuta 2016
 Tuottaja(t): Wojtek ja Sławek Wiesławscy
 Tyylilaji: death metal
 Kesto: 33.07
 Levy-yhtiö: Nuclear Blast
Vaderin muut julkaisut
| Tibi et Igni 2014 | The Empire 2017 | Thy Messenger 2019 |
The Empire on puolalaisen death metal -yhtye Vaderin 11. studioalbumi. Se julkaistiin 4. marraskuuta 2016.
Kappaleet

Angels of Steel – 2.16
Tempest – 2.41
Prayer to the God of War – 2.47
Iron Reign – 4.37
No Gravity – 4.08
Genocidius – 2.59
The Army-Geddon – 4.10
Feel My Pain – 3.24
Parabellum – 2.28
Send Me Back to Hell – 3.32
Kokoonpano

Piotr ”Peter” Wiwczarek – laulu, soolokitara
Marek ”Spider” Pająk – rytmikitara
Tomasz ”Hal” Halicki – basso
James Stewart – rummut
Arvostelut

Metalliluola: 8/10
V2.fi:
Kaaoszine: 10/10
Imperiumi: 8½/10
Aiheesta muualla

The Empire Discogsissa. (englanniksi)
Albumi The Empire Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Länsistoa

| Länsistoa |
| --- | --- |
 Länsistoan rauniot.
Sijainti:  Delfoin arkeologinen alue, Delfoí, Fokis, Keski-Kreikka, Kreikka
Koordinaatit:  38°28′55″N, 22°30′01″E
Rakennustyyppi:  stoa
Valmistumisvuosi:  300- tai 200-luku eaa.
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Länsistoa eli Aitolialaisten stoa oli antiikin aikainen stoa eli pylväshalli Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Länsistoan raunioita.
Stoa rakennettiin toisen arvion mukaan myöhäisellä klassisella kaudella tai hellenistisen kauden alussa noin vuonna 400–300 eaa., ja toisen arvion mukaan vuonna 279 eaa. kunnioittamaan Aitolian liiton voittoa galleista.
Stoa sijaitsi Delfoin Apollonin pyhäkköalueen länsilaidalla Delfoin teatterin ja Apollonin temppelin lounaispuolella. Sen pituus oli noin 74,2 metriä ja leveys noin 12,5 metriä. Stoa avautui kaakkoon päin, ja sen julkisivussa arvellaan olleen 29 pylvästä. Sisäosassa oli 14 pylvästä, jotka jatkoivat sen kahteen laivaan.
Aiheesta muualla

Kuvia tai muita tiedostoja aiheesta Länsistoa Wikimedia Commonsissa
MLB at Field of Dreams

MLB  at Field of Dreams oli Major League Baseball-kauden 2021 runkosarjaottelu, joka pelattiin 12. elokuuta 2021 Dyersvillessä, Iowassa. Samalla paikalla kuvattiin Kevin Costnerin tähdittämää Field of Dreams -elokuvaa. Ottelussa pelasivat Chicago White Soxin ja New York Yankees. Ottelu oli alun perin tarkoitus pelata kaudella 2020, mutta se siirrettiin koronapandemian vuoksi vuodella eteenpäin. Se oli ensimmäinen MLB-ottelu kautta aikojen Iowan osavaltiossa. White Sox voitti ottleun 9-8..
Vuoden 2022 elokuussa kentällä on tarkoitus pelata seuraavan kerran. Joukkueiksi on suunniteltu Cincinnati Redsiä ja Chicagon toista joukkuetta Cubsia.
Texasin tasavalta

Texasin tasavalta (engl. Republic of Texas) oli valtio Pohjois-Amerikassa Yhdysvaltojen ja Meksikon  välissä vuodesta 1836 vuoteen 1845. Tasavalta itsenäistyi Meksikon hallinnasta vuonna 1836, ja vaati itselleen koko nykyisen Texasin osavaltion alueen, sekä osia New Mexicosta, Oklahomasta, Kansasista, Coloradosta ja Wyomingista. Yhdysvaltain vastainen raja oli määrätty jo 1819 Espanjan ja Yhdysvaltain välisessä Adamsin–Onísin sopimuksessa.
Vuonna 1845 Texas liittyi Yhdysvaltoihin sen 28. osavaltiona.
Historia > Vallankumous

Texas julistautui itsenäiseksi Meksikosta 2. maaliskuuta 1836 perustaen Texasin tasavallan.
Neljä päivää myöhemmin Meksikon asevoimat hyökkäsivät Texasiin. Kolmetoista päivää kestänyt Alamon taistelu päättyi kenraali Antonio López de Santa Annan johtamien meksikolaisten voittoon. Hänen armeijansa tappoi noin 200 texasilaista piirittäjää.
Santa Annan 1 600 miehen armeija kohtasi kenraali Sam Houstonin texasilaisen armeijan San Jacintossa 21. huhtikuuta 1836. Houstonin armeija koostui vain 800 sotilaasta, mutta voitti Santa Annan. Kaikki meksikolaiset joko kuolivat tai tulivat vangituiksi 18 minuuttia kestäneessä taistelussa. Vain 9 texasilaista kaatui.
Rauhansopimus allekirjoitettiin 14. toukokuuta 1836 Velascossa.
Historia > Rajakonflikti Meksikon kanssa

Meksikon ja Texasin rajasta kiisteltiin vallankumouksen jälkeenkin. Meksikon mielestä raja kulki Rio Nueces -joen kohdalla ja Texasin mielestä Rio Granden kohdalla. Konfliktia ei ikinä ratkaistu, mutta Texasin liityttyä Yhdysvaltoihin se johti lopulta Meksikon–Yhdysvaltain sotaan.
Historia > Liittyminen Yhdysvaltoihin

Tasavalta lakkasi olemasta 29. joulukuuta 1845, jolloin Texas liittyi Yhdysvaltoihin sen 28. osavaltiona. Texasin kongressi oli hyväksynyt osavaltioksi tulemisen yhdeksän kuukautta aikaisemmin.
Väestö > Väestö 1837–1846

| Vuosi | Väestönlaskennan tyyppi | Englanninkielinen väestö | Saksankielinen väestö | Mustat afrikkalaistaustaiset orjat | Espanjankielinen väestö | Intiaanit |
| --- | --- | --- | --- | --- | --- | --- |
| 1836 | Arvio historiallisten lähteiden avulla | 30 000 | 0 | 5 000 | 3 500 | 15 000 |
| 1847 | Puutteellinen väestönlaskenta | 80 000   (joista 300 vapaata mustaa) | 8 000 | 39 000 | 14 000 | .. |
Lähde:
Aiheesta muualla

Kuvia tai muita tiedostoja aiheesta Texasin tasavalta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Republiken Texas
San Jacinton taistelu
Käännös suomeksi
MLB

MLB voi tarkoittaa seuraavia:
Major League Baseball
Volkswagen Group MLB -pohjalevy.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MLB”, voi hakea sivunnimihaulla, laajalla sivunnimihaulla tai tekstihaulla.
MPDT

Taiteilijan näkemys MPD-rakettimoottorista MPDT:stä.
MPDT eli MPD-rakettimoottori on kehitteillä oleva magnetoplasmadynaaminen rakettimoottori joka sopii käytettäväksi planeettain välisessä avaruudessa.
Tästä moottorityypistä käytetään myös nimeä LFA eli Lorentzin voimaan pohjautuva kiihdytin. MPDT:ssä ajoaine ionisoidaan kiihdytinkammiossa ja poistetaan moottorista Lorenzin voimalla kiihdyttäen. Lorenzin voima syntyy, kun plasmaksi ionisoitu ajoaine ja sitä ympäröivät magneettikentät vuorovaikuttavat keskenään. MPDT muistuttaa jonkin verran VASIMR:tä. MPD:n etuina on mm. suhteellisen suuri työntövoima. Moottorin ajokyky on miltei sama kuin planeettainvälisessä avaruudessa käytettyjen nesterakettien. Miinuksia ovat elektrodien kulumineen ja ehkä se, että litium on paras polttoaine, ei vety.
Teini-ikäiset mutanttininjakilpikonnat (vuoden 1990 elokuva)

| Teini-ikäiset mutanttininjakilpikonnat> Teenage Mutant Ninja Turtles |
| --- | --- |

Ohjaaja:  Steve Barron
Käsikirjoittaja:  Todd W. Langen Bobby Herbeck
Perustuu:  Kevin Eastmanin ja Peter Lairdin sarjakuvaan Teenage Mutant Ninja Turtles
Tuottaja:  Simon Fields David Chan Kim Dawson
Säveltäjä:  John Du Prez
Kuvaaja:  John Fenner
Leikkaaja:  William D. Gordean Sally Menke James R. Symons
Pääosat:  Judith Hoag Elias Koteas Raymond Serra Michael Turney James Saito Jay Patterson Toshishiro Obata
Valmistustiedot
Valmistusmaa:  Yhdysvallat
Tuotantoyhtiö:  Golden Harvest Limelight Entertainment 888 Productions Mirage Enterprises Northshore Investments
Levittäjä:  New Line Cinema
Ensi-ilta:   30. maaliskuuta 1990  6. joulukuuta 1990
Kesto:  93 minuuttia
Alkuperäiskieli:  englanti
Budjetti:  13 500 000 dollaria
Tuotto:  201 965 915 dollaria
Seuraaja:  Teinimutanttininjakilpikonnat 2: Mönjän salaisuus
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Teini-ikäiset mutanttininjakilpikonnat (engl. Teenage Mutant Ninja Turtles) on ensimmäinen Teini-ikäiset mutanttininjakilpikonnat -elokuva. Elokuva sai ensi-iltansa Yhdysvalloissa 30. maaliskuuta 1990. Suomessa elokuva julkaistiin 6. joulukuuta 1990.
Elokuva palkittiin parhaasta elokuvamusiikista BMI Film Music -palkinnolla vuonna 1991.
Elokuvan juoni perustuu enimmäkseen alkuperäisiin Kevin Eastmanin ja Peter Lairdin luomiin Teini-ikäiset mutanttininjakilpikonnat -sarjakuviin ja lapsille suunnattuun Turtles – mutanttikilpikonnat -animaatiosarjaan.
Tarina > Hahmot > Päähenkilöt

Leonardo on Turtlesien vanhin. Hän on vaatimaton johtaja, joka käyttää aseenaan kahta katana-miekkaa. Hänen naamionsa väri on sininen.
Rafaello on Turtleista toiseksi vanhin. Hän on kiivas ja kärsimätön. Hän puhuu elokuvassa Brooklynin murteella. Rafaello käyttää aseenaan kahta saita. Raphaelin naamionsa väri on punainen.
Donatello on Turtles-nelikosta älykkäin teknologian parissa. Hän käyttää aseenaan Bō-sauvaa. Donatellon naamionsa väri on violetti.
Michelangelo on Turtles-nelikon nuorin. Hän on heistä huolettomin ja hauskanpidosta pitävä ninja, joka käyttää aseenaan kahta Nunchakua. Hänen naamionsa väri on oranssi.
Tarina > Hahmot > Viholliset

Silppuri on Turtlesien päävihollinen. Hän muutti Japanista Yhdysvaltoihin tappaakseen Hamato Yoshin. Tehtävän suoritettuaan hän rakensi tukikohdan, jossa tuotetaan robotteja. Silppuri värväsi alaisikseen ongelmanuoria, joista tuli jalkaninjoja.
Tatsu on Silppurin oikea käsi ja vastaa jalkaninjojen koulutuksesta.
Jalkaninjat ovat New Yorkin kaduilta värvättyjä ongelmanuoria, joille Silppuri ja Tatsu opettavat ninjutsua.
Tarina > Hahmot > Muut

Tikku on Turtlesien isähahmo ja sensei, joka opettaa kilpikonnanelikolle ninjutsua.
April O’Neil on televisiotoimittaja Channel 6:lla, joka uutisoi New Yorkin katujen tapahtumia.
Casey Jones on omankäden oikeuden harjoittaja, joka käyttää valkoista 1970-luvun jääkiekkomaskia. Hän käyttää aseinaan jääkiekko-, golf-, baseball- ja krikettimailoja.
Danny Pennington on Aprilin pomon Charles Penningtonin poika, joka liittyi jalkaklaaniin.
Charles Pennington on Aprilin pomo Channel 6 -kanavalla.
Tarina > Juoni

April O’Neil on nuori televisiotoimittaja Channel 3:n silminnäkijäuutisissa. Hän on tekemässä sarjamaista tarinaa New Yorkin viimeaikaisista ryöstöistä. Erään iltalähetyksen jälkeen April näkee varkaita ryöstämässä televisioyhtiön pakettiautoa. Yhtäkkiä katuvalot sammuvat ja pimeällä kadulla varjoisat hahmot taistelevat Aprilin apuna rikollisia vastaan. Poliisien tullessa he löytävät Aprilin ja rikolliset sidottuina.
Myöhemmin New Yorkin viemäristössä Aprilin pelastajiksi paljastuvat neljä Turtlesia, Leonardo, Raphael, Donatello ja Michelangelo, jotka ovat palanneet kotiinsa ilmoittamaan tehtävästään mestarilleen vanhalle  mestari Tikulle. Pizza-aterian jälkeen Raphael lähtee keskuspuistoon, jossa hän joutuu tappeluun omankäden oikeudella rikollisia jahtaavan Casey Jonesin kanssa. Sillä välin rikokset jatkuvat vaikka April ehdottaa poliisipäällikkö Ross Sternsia siivoamaan kaupungin rikollisilta. April onnistuu kuitenkin ärsyttämään viimeaikaisista rikoksista vastuussa olevan Jalan, joka hyökkää hänen kimppuunsa metrossa. Raphael onnistuu kuitenkin pelastamaan Aprilin ninjojen kynsistä ja päättää viedä naisen viemäriin muiden Turtlesien luo. Paikalla Tikku ja Turtlesit kertovat heidän alkuperätarinansa pelästyneelle Aprilille.
Turtlesien saattaessa Aprilin takaisin kotiin Jalkaninjat kaappaavat Tikun. Turtlesien saapuessa kotiin viemäristöönsä he huomaavat Tikun kadonneen. Surun murtamana he palaavat takaisin Aprilin luokse. Sillä välin jalkakätyrit vievät Tikun päämajaan, isoon varastorakennukseen. Alueella Silppuri kasvattaa omaa imperiumiaan ja harjoittaa teini-ikäisiä toimimaan hänen jalkaninjoinaan, jotka tekevät kaikki rikokset Silppurin puolesta. Yksi ninjoista on Aprilin pomon poika Danny Pennington, joka vihjaa Silppurille missä Turtlesit majailevat. Tämän myötä Silppuri komentaa ninjojaan hyökkäämään Aprilin asuntoon, jonka seurauksena April, Turtlesit ja Casey pakenevat paikalta.
Sankarit saapuvat Aprilin lapsuuden kotiin maalle, jossa Turtlesit yrittävät mielessään selvittää katkeraa tappiotaan Silppurin joukoille. Sittemmin telepaattisen kommunikoinnin avulla heidän mestarinsa Tikku kertoo Turtleseille todellisen ninjan olevan vahva mikäli hallitsee mielensä. Nelikko keskittyy harjoittamaan itseään takaisin kuntoon ja päättävät palata kaupunkiin. Paikalla Casey onnistuu pelastamaan Mestari Tikun Dannyn avustuksella, sillä välin kun Turtlesit kohtaavat vielä kerran jalkaninjat viemäristössä, kaduilla ja talojen katoilla. Taistelu huipentuu, kun vapaaksi päässyt Tikku onnistuu kukistamaan Silppurin.
Näyttelijät

| 0 | 1 | 2 |
| --- | --- | --- |
|  Judith Hoag  | … |  April O’Neil   |
|  Elias Koteas  | … |  Casey Jones   |
|  Josh Pais  | … |  Rafaello   |
|  Michelan Sisti  | … |  Michelangelo   |
|  Leif Tilden  | … |  Donatello   |
|  David Forman  | … |  Leonardo   |
|  Michael Turney  | … |  Danny Pennington   |
|  Jay Patterson  | … |  Charles Pennington   |
|  Raymond Serra  | … |  Chief Sterns   |
|  James Saito  | … |  Silppuri   |
|  Toshirô Obata  | … |  Tatsu   |
|  Sam Rockwell  | … |  Pääroisto   |
|  Kitty Fitzgibbon  | … |  June   |
|  Louis Cantarini  | … |  Taksikuski   |
Näyttelijät > Äänirooleissa

| 0 | 1 | 2 |
| --- | --- | --- |
|  Josh Pais  | … |  Rafaello   |
|  Robbie Rist  | … |  Michelangelo   |
|  Brian Tochi  | … |  Leonardo   |
|  Kevin Clash  | … |  Tikku   |
|  David McCharen  | … |  Silppuri   |
|  Michael McConnohie  | … |  Tatsu   |
|  Corey Feldman  | … |  Donatello   |
Tuotanto

Elokuva kuvattiin suurimmaksi osaksi Pohjois-Carolinassa ja sen elokuvastudiolla, jossa New Yorkin kerrostalojen ulkokattojen kohdat luotiin. Tuotannonsuunnittelija Roy Forge ja taiteellinen ohjaaja Gary Wissner puolestaan kävivät kuvaamassa ulkokattoja ja muita kohteita New Yorkista elokuvaa varten. He kävivät myös tutkimassa Brooklynin hylättyä metroa. Elokuvan kuvaukset kestivät vuoden 1989 heinäkuusta syyskuuhun asti 13.5 miljoonan dollarin budjetilla.
Turtlesien asut tehtiin Jim Hensonin Creature Shop -pajassa Lontoossa. Hensonin mukaan hänen luomansa olennot olivat tuolloin hänen edistyineimpiä töitään.[lähde? ] Turtlesit tehtiin ensin savesta, jonka jälkeen ne rakennettiin uudelleen lasikuidusta. Ne tuotettiin muoteiksi, joiden avulla luotiin vaahtoisesta kumilateksista tehdyt asut. Kaiken kaikkiaan paja teki asut 18 viikossa.[lähde? ]